Felix Steiner

Felix Martin Julius Steiner (23. mai 1896 – 12. mai 1966) oli Saksa armee ja Waffen-SS ohvitser, kes võitles I ja II maailmasõjas.

 Päritolu 

Felix Steiner sündis 23. mail 1896. aastal Stallupöneni väikelinnas ning oli Austria päritolu. Tema perekond kolis 1731. aastal Salzburgisthttps://web.archive.org/web/20171113194253/http://www.pfaenders.com/html/salzburger_expulsion.html vaadatud 02.04.2018 Ida-Preisimaale pagulusse.https://web.archive.org/web/20180614190201/http://warfarehistorynetwork.com/daily/wwii/waffen-ss-general-felix-steiner/ vaadatud 02.04.2018Felix Steiner, "Die Armee der Geächteten". Ishi Press International, New York, 2011, lk 351http://www.exulanten.com/eastp2.html vaadatud 05.04.2018 Ilmselt oma esiisade tõttu oli Steiner väga usklik (protestant). 12–18-aastaselt õppis Steiner Königsbergis, kus sai 9. märtsil 1914. aastal gümnaasiumi lõputunnistuse.Lucas, James. Hitler's Commanders; German Action in the Field 1939-1945. lk 183

 Sõjaväeline karjäär 

1914. aasta märtsis, pärast küpsuseksamit astus Steiner lipnikjunkruna 5. Hermann von Boyeni (Ida-Preisi) jalaväerügementi nr 41 Tilsitis. 1914. aasta novembris sai ta raskelt haavata. 1916. aasta algul osales Steiner Kuramaa rindel Daugava lahingutel ja Riia vallutamisel, teenides selle eest I klassi Raudristi. 1918. aastal osales ta Prantsusmaa lahingutes Wytsschaete juures Houthoulsteri metsas ja Kemmelis. Viimaks demobiliseeriti Steiner Danzigis.

1934. aasta augustis sai Steiner väljaõppeameti ülemaks ning 1936. aasta juunis SS rügemendi "Deutschland" komandöriks Münchenis. Felix Steiner viibis väljaõppel Dachaus,https://web.archive.org/web/20180406041559/http://i60.tinypic.com/14a8n88.jpg tundmatu isiku erapaberitest vaadatud 05.04.2018 kus asus koonduslaagri kõrval SS-treeninglaager.https://web.archive.org/web/20180214030341/http://www.scrapbookpages.com/DachauScrapbook/SScamp/index.html vaadatud 05.04.2018

Aastail 1938–1940 osales Steiner sõjategevuses Tšehhis, Poolas ja Prantsusmaal, teenides välja Raudristi Rüütliristi. Novembris 1940. aastal sai ta relva-SS kindralmajoriks ja 5. SS tankigrenaderidiviisi "Wiking" komandöriks. 

1941. aastal osales Steiner diviisiga lahingutes Ukrainas ja Donbassis ning teenis välja Saksa Risti Kullas. 1942. aasta jaanuaris ülendati ta kindralleitnandiks. Steiner osales lahingutes Kubani steppides ja Kaukaasias. 1942. aasta novembris sai temast III Brandenburgi tankikorpuse juhataja. Vahepeal teenis ta välja Tammelehise Rüütliristi. 

1943. aasta veebruarist osales Steiner lahingutes väegrupp Doniga, 1943. aasta maist oli III Germaani Soomuskorpuse ülem. Seejärel suundus ta uue juhitava üksusega lahingutesse Leningradi ees, Narvas ja Eestis. 1944. aasta jaanuaris taganes III Germaani Soomuskorpus Leningradi alt Narva jõe äärde Panther-liinile, kus moodustati Jaanilinna sillapea ning asuti kaitsele Narva jõe joonel. Veebruarist kuni 25. juulini 1944. aastal peeti raskeid kaitselahinguid Narva jõel ja Jaanilinna sillapeal, kust taanduti Tannenbergi liinile Sinimägedesse. 1944. aasta veebruaris allutati korpusele ka 20. Eesti diviis. Tannenbergi liinil kaitsti rinnet Sinimägede lahingus ja selle ümbruses kuni 19. septembrini. Korpus allus 1944. aastal Eestis toimunud kaitselahingute ajal armeegrupile "Narva".

Felix Steineri sõnum eestlastele Eestist taandudes: "Ein Volk stirbt nicht solange seine Intelligenz am Leben bleibt."Steiner, Felix 2007. Die Freiwilligen. lk 281. ISBN 978-3-920722-80-1("Rahvas ei sure, kuni ta intelligents jääb ellu.")Steiner, Felix 1999. Relva-SS vabatahtlikud. Tallinn, Olion. lk 200 Pärast seda lauset Sinkale käskis Steiner panna kõik haritlased, kes kätte saadakse ning kes ise sellega nõus on, laevadele. Ta käskis kokku koguda ka eesti noori ning viia neid kindlasse kohta: "Vedage kõik, kes tahavad kaasa tulla, rannikumaanteed pidi lõunasse."  

1945. aasta jaanuarist oli Felix Steiner 11. armee ülemjuhataja, võitles Pommeris ja Oderil. 1945. aasta aprillist oli ta III SS tankikorpuse komandör ning samal ajal ka lühiajaliselt armeegrupi Steiner ülemjuhataja, osaledes lahingutes Berliinist põhjas ja Mecklenburgis.

3. maist 1945. aastal oli Steiner inglise sõjavangis. Ta vabastati 27. aprillil 1948. aastal.Steiner, Felix 1999. Relva-SS vabatahtlikud. Tallinn, Olion. lk 275 Hiljem kirjutas Steiner mitu raamatut. 
Pärast sõda oli ta kirjavahetuses Harald Riipaluga,Felix Steiner, "Relva-SS vabatahtlikud". Olion, Tallinn, 1999, lk 9kellele oli andnud 1944. aasta augustis Rüütliristi.http://www.rindeleht.ee/foorum/phpBB2/viewtopic.php?t=7505&start=15 vaadatud 02.04.2018

1950. aastail oli Steiner juhtivatel ametikohtadel organisatsioonides, mida rahastas Ameerika Ühendriikide Luure Keskagentuur (CIA). Info avaldati 2006. aastal.https://web.archive.org/web/20170301105818/https://www.cia.gov/library/readingroom/docs/CLASSEN,%20WILHELM_0045.pdf vaadatud 05.04.2018

Felix Steiner on maetud Perlacher Forsti kalmistule Münchenis.https://ww2gravestone.com/people/steiner-felix-martin/ vaadatud 02.04.2018https://www.findagrave.com/memorial/92968147/felix-martin_julius-steiner vaadatud 02.04.2018

 Teosed 
"Die Wehridee des Abendlandes" (1952)
"Von Clausewitz bis Bulganin" (1956)
"Die Freiwilligen, Idee und Opfergang" (1958; eesti keeles 1999 Sirje Annisti tõlkes "Relva-SS vabatahtlikud" ISBN 9985-66-119-2)
"Die Armee der Geächteten" (1963)

 Felix Steiner ja Soome 

3. juunil 1943. aastal pidas Felix Steiner Tamperes saksakeelse kõne.https://yle.fi/aihe/artikkeli/2013/05/31/kun-pyynikin-kentalla-kaikui-sieg-heil vaadatud 02.04.2018 Kõne tõlgiti kohapeal ka soome keelde.

Steiner suhtles maailmakuulsa Soome matemaatiku Rolf Nevanlinnaga.http://entsyklopeedia.ee/artikkel/nevanlinna_rolf vaadatud 06.04.2018https://www.mathunion.org/imu-awards/rolf-nevanlinna-prize

Felix Steiner viibis Soomes ka pärast sõda. 1956. aasta augustis külastas ta seal oma vanu relvavendi. Külastuse lõpupidu toimus Katajanokkas ohvitseride kasiinos. Peost võttis osa palju endiseid SS-vabatahtlikke.https://web.archive.org/web/20190915041359/http://www.veljesapu.fi/pages/Kenraali_Felix_Steiner/3835 vaadatud 05.04.2018

 Autasud 

10. augustil 1944. aastal anti Felix Steinerile lisaks tammelehtedega Raudristi Rüütliristile juurde ka mõõgad, ta oli selle autasu 86. kavaler.
Felix Steinerit autasustati Soome Vabadusristiga,https://de.wikipedia.org/wiki/Kategorie:Träger_des_Finnischen_Ordens_des_Freiheitskreuzes vaadatud 05.04.2018 paljudel fotodel on risti ka näha. Sellisel juhul kandis Steiner Soome Vabadusristi Rüütliristi all.http://www.mymilitaria.it/liste/images/steinerfoto1.jpg vaadatud 05.04.2018http://sa-kuva.fi/neo?tem=webneo_image_preview_max&lang=FIN&doc_id=7aa7d2246021411526765019a2f3a357&archive=&zoom=YES vaadatud 05.04.2018

 Filmides 

Berliini lahingust rääkivates filmides osaleb Felix Steiner nähtamatuna. Just tema tõttu satub Adolf Hitler raevu filmis "Allakäik".https://www.scribd.com/doc/102530053/Der-Untergang-Hitler-Speech vaadatud 02.04.2018

 Viited 

Kategooria:Saksamaa sõjaväelased
Kategooria:Saksamaa sõjaväelased Teises maailmasõjas
Kategooria:Raudristi kavalerid
Kategooria:Sündinud 1896
Kategooria:Surnud 1966